Inbreker gryp baba by maDie babadogtertjie wat ontvoer is. (Foto: Verskaf) Die polisie in Noordwes is op soek na ’n 15 maande oue baba wat oor die naweek vermoedelik uit haar ma se arms in Jouberton, Klerksdorp, gegryp en ontvoer is. Kol. Adele Myburgh, woordvoerder van die polisie, sê die voorval het Saterdag omstreeks 20:00 plaasgevind. Volgens die kind se ma (20) het sy en haar baba by haar kêrel se huis gelê en slaap toe sy wakker word en ’n onbekende man in die huis opmerk. Die man het glo die baba by die ma gegryp en op die vlug geslaan. “Die ma was ten tyde van die voorval alleen by die huis,” het Myburgh bygevoeg. ’n Selfoon is ook gesteel. Die polisie ondersoek ’n saak van huisbraak en ontvoering.